Aeg on käes, rahvas!
Andke mulle ruumi. Valmis. - Valmis.
Valmis. - Valmis.
Katkestame saate erakorraliste uudistega.
Siin on Paul Michaels.
Tere hommikust.
Kesk-Ameerikas Panama riigis on täna dramaatiline olukord arenemas.
Neli USA sõdurit võeti pantvangi pealinnas Ameerika-vastaste meeleavalduste käigus.
Näitame nüüd Valge Maja roosiaeda,
kus president Reagan peaks kohe olukorda kommenteerima.
Daamid ja härrad,
eilne terroriakt,
millega võeti Panamás neli Ameerika sõdurit pantvangi
Nõukogude Liidu käsilaste poolt,
oli jube meeldetuletus selle kohta, millised vaenlased meil on.
Me ei lase Nõukogude Liidul õõnestada rahu ja vabadust
Maa peal ega ka kosmoses.
Las ma ütlen selgelt välja: Ühendriigid ei lase end hirmutada.
Houston võiks järgmises Sea Dragonis kulgurivedrudele ruumi leida.
Mu kann on põrumisest valus.
Liitiumi kaevamisvarustus on su kannist tähtsam.
Kas kullasoont poleks võinud Jamestownile lähemalt leida?
Ära vingu. Kui maksumaksjad tahaksid, et me...
Mida kuradit? See on ju meie varustus?
Miks see siin on?
Ei tea. Peab järele vaatama.
Püsige kõik paigal ja olge valvsad.
Don, sa tuled minuga. - Selge.
Jamestown, siin geotiim 2. Vastake.
Geotiim 2, siin Jamestown. Kuuldel.
Me oleme 357 Bravo lõunapoolse serva kohal ja...
siin on... situatsioon.
Milline situatsioon?
Pagana venkud võtsid meie kaevandamiskoha ära.
Palun korrake seda, geotiim 2.
Meie ülekanded on krüptitud.
Sovetid teavad liitiumi kohta vaid juhul, kui nad meie koodi murdsid.
Me ju muudame krüptimisvõtmeid? - Iga kuu, protokolli järgi.
Sovetid olevat siis ka sellele lahenduse leidnud.
Ma rääkisin just presidendiga.
Ta otsustas, et ei pöördu sellega ÜRO Julgeolekunõukogu poole.
Ta siis lihtsalt laseb sovettidel meie kaevandamiskoha ära võtta?
Ei, seda ka ei tee. Ta tahab, et võtaksime koha tagasi.
Et nagu...
Et läheme kohale ning vahetame nende varustuse ja lipu enda omade vastu,
aga seekord hoiame paika enda käes.
Hoiame enda käes?
Riigi julgeolekunõukogu kaalus kõiki teisi valikuid,
aga nõustuti, et kui 357 Bravo jääks sovettide kätte,
looks see ohtliku pretsedendi.
Kui asja eiraksime, ei takistaks miski Andropovil
kõiki meie teisi mäeeraldisi Kuu peal endale võtmast.
Ma pean nõustuma.
Selle soone leidmiseks kulus mitusada inimtundi.
Kui see on pooltki nii rikkalik, nagu algsetest näitudest paistab,
võib see meie energiasalvestust Jamestownis täielikult muuta.
Tom, ma tahan olla kindel, et sain õigesti aru.
Su sõnul tahab president sovettidega Kuu peal vastasseisu.
Ei, mitte vastasseisu.
President pole vastasseisust huvitatud.
Aga paistab,
et venelased ei saa kaevandamiskohta vahetpidamata hõivata.
Kui nad ajutiselt lahkuvad, läheme ise kohale.
Aga jäämegi sinna.
Võime saata kahesed astronautide tiimid kaevandamiskohta seirama.
Kui kaua saavad kaks isikut seal olla?
Kulguri abil laadides peavad PLSS-seljakotid kuni 10 tundi vastu.
Kolme tiimiga saaks kaevandamiskohta ööpäevaringselt seirata.
Te siis tahate alalisi valvureid?
Põhimõtteliselt.
Ja need valvurid vajavad relvi, eks?
Relvi? Oot...
Relvade Kuule saatmisest juttu polnud.
No andke andeks, aga mida need valvurid tegema peaksid,
kui olukord keeruliseks läheb?
Kas nad paluvad viisakalt sovettidel lahkuda?
Löövad pesapallikurikaga? - Või golfikepiga. Neid Kuul jagub.
Oot, pidage hoogu.
Kas te tõesti panete ette Kuu peale tulirelvi saata?
Teie sõnul tahab president, et kaevandamiskoht jääks meile.
Minu sõnul vajame selleks valvureid, kes omakorda vajavad tulirelvi.
Ei. See ei tule kõne allagi.
Tundub küll äärmuslik... - Absurdne!
Peab mõni teine lahendus olema. - Ükskõik milline.
Äkki uued majandussanktsioonid Moskva vastu?
Embargo? - Nii reageerisime mullu Berliini järel.
Seepeale venelased suurendasid kaubandust Ladina-Ameerikaga,
tänu millele nende mõjuvõim sellel poolkeral kasvas ja tugevnes.
Arvestades praegu Panamaga toimuvat, seda meil küll vaja pole.
See ei saa su arust hea idee olla.
Tead, kindral Bradfordil on õigus.
Kuidas iganes me sovette siin pitsitaksime... sellega läheks aega.
Mida kauem ootame...
seda raskem on kaevandamiskohta tagasi saada.
Kui saamegi kohandada relvi Kuul toimima,
pole ükski meie astronautidest pädev neid kasutama.
Merejalaväelased? - Ma mõtlesin sama.
Mida sa täpselt mõtlesid?
Iga merejalaväepiloot peab saama jalaväeohvitseriks,
enne kui lennukooli pääseb.
Seega neil on ainsate astronautidena maapealse lahingu ja taktika väljaõpe.
Oot.
Nüüd saadame merejalaväelasi Kuule?
Kas me saame seda teha?
Noh, peame Kuu jaoks ohutus- ja talituskorra looma.
Merejalaväelasi saab üsna kiiresti kurssi viia.
Peab teine viis olema.
Uskuge mind, see idee meeldib mulle sama vähe kui teile,
aga tõsiasi on see,
et me ei saa kaevandamiskohta 357 Bravo ilma relvastatud valveta enda käes hoida.
Uued ideed on teretulnud, aga paistab, et meil pole valikut.
Maalappi saab enda käes hoida,
nii siin kui ka kõikjal mujal, vaid püssiga mehe abil.
Nelsonil on õigus.
Peame kõik üksmeelel olema.
Sest kui me seda teeme...
siis tagasiteed pole.
Jõukasutusreeglid
Tere hommikust, pr Cleveland. - Marta, mis kell on?
Seitse.
Oi kurat.
Kurat!
Ma käskisin Samil mind äratada, enne kui lahkub.
Ma pean tunni pärast SIM-is olema. Issand.
Marta, kullake, palun tee mulle teene.
Palun helista JSC-sse ja ütle neile, et autol on kumm tühi ja ma jään hiljaks.
Millisel autol?
Tead küll, autol.
Mu autol. Kõigil autodel. Ütle, et kõigil autodel on kumm tühi.
Tead mida? Vahet pole, mida sa neile ütled.
Lihtsalt... ütle neile, et ma jään hiljaks. Olgu?
Jah, proua.
Teile on telefonisõnum hr Stevensilt.
See tundus tähtis olevat.
Oi, ma olen kindel, et see on tähtis. Gordo jaoks on asi alati tähtis. Aitäh.
Kurat.
Juhul kui...
Vabandust. - Pole viga, kapten Stevens. Võtke istet.
Nagu olin ütlemas, vajaduse korral saab programmipaiga saata
ja selle GPC-desse laadida. Tavaliselt pärast MECO-t...
Te pole univormis, kapten. - Sellega oli väike rike.
Rike?
Tõmblukk läks katki.
Ma usun, et see tõmbus kuivatis kokku.
Väga naljakas.
...pikendame mootori eluiga käivituste arvu minimeerides.
Tähtsate käivituste või kiiruse muutmise jaoks kasutatakse mõlemat OMS-kapslit.
Kui peamootori võimsusega on märkimisväärne probleem...
Sa pole varem sülearvutit kasutanud, eks? - Olen küll.
Nõudlikumatel missioonidel saab nominaalse tõusu ajal OMS-kiirendusega
kandelimiiti umbes 110 kilo võrra suurendada.
Kuu-missiooni puhul viib orbiidilennuk...
Ja ma ei võtnud ühtegi kolledžituuri enne esmaspäeva keskpäeva,
aga võiksime hommikust süüa ja Colonial Williamsburgi muuseumi külastada,
enne kui Georgetowni ja American Universitysse läheme.
Igatahes, teisipäeval võiksime sõita läbi Monticello...
Ema?
Olgu, liiga palju ajalugu vist. Vabandust.
Ei, see kõik tundub väga lõbus. Lihtsalt... mul on ettepanek.
Muidugi. See on sinu reis, kullake. - Mind huvitas, kas võiksime minna...
siia...
Baltimore'i?
Annapolisesse. Mereväeakadeemiasse.
Noh... tõesti tore, et sa tahad oma isa kooli külastada, aga...
see on kohutavalt kaugel ja meie graafikuga ei jõuaks vist seal käia.
Ma ei taha paika vaid külastada.
Tahan sinna kandideerida.
Sa tahad Mereväeakadeemiasse kandideerida?
Ma tean, et see erineb kõigist koolidest, millest rääkinud oleme,
aga minu arust on see mu jaoks õige.
Kelly, miks sa küll peaksid tahtma just Annapolisesse kandideerida?
Ema, ma ei tulnud selle peale niisama. Olen seda kaua kaalunud.
Ja mina kuulen sellest esimest korda.
Kelly, see on merevägi. Sa tahad mereväkke astuda.
Jah.
Miks?
Ma tahan oma riiki teenida. - Ära aja mulle seda jura.
Riiki saab mitmel moel teenida. Ütle mulle, miks.
Olgu.
Ma tahan lennata.
F-14 Tomcatidega.
See on hävitus-pommituslennuk. - Ma tean, mis asi Tomcat on.
SYCAMORE CREEKI HAAGISSUVILATE PLATS
Uks on lahti, Davey.
Ma pole Davey.
No tule ikka sisse, ma vajan abi.
Kohemaid, palun.
Olgu.
Kas saaksid köögist rulli WC-paberit tuua? See on valamu kohal vasakul.
Leidsin.
Aitäh.
Palun vabandust. - Pole viga.
Kes sa siis oled? Mida tahad?
Ma otsin Aleida Rosalest. - Jah, see olen mina.
Kui sa tulid arvet kasseerima, tean ma oma õigusi.
Sa sisenesid sõidukisse vale ettekäändel, tuvastamata end ja oma kavatsusi.
Aleida, ma olen Margo.
Tere.
Mida sa siin teed? Kuidas sa... - Mulle helistas su peigmees. Davey.
Issand.
Ta rääkis mulle sinu... probleemist.
Issand.
See oli täiesti kohatu. Mul...
Mul pole viga. See on lihtsalt...
Ta ütles, et sind deporteeritakse.
Ma... üritasin esmalt helistada.
Number on suletud, ma tean.
Elekter on järgmine ja viimasena kaob alati vesi.
Kas sa mängid veel? - Mida?
Ei.
Aleida, ma...
Ma teadsin oma arust, mida öelda, aga nüüd...
tahan ma vaid vabandust paluda...
Ei, ära tee seda. Olgu?
Olgu. - Vabandust palumine pole...
Ma ei taha seda. Ma ei tea, mida tahan, aga mitte seda.
Olgu. - Mida ta sulle rääkis?
Üsna vähe.
Ta ütles, et su residendi staatus Reagani amnestiaprogrammis tühistatakse.
Jah. Siin elamiseks peab töökoht olema.
Aga mind ei taheta palgata. Kas ta seda ütles?
Ta mainis seda. - Sest ma olen halb töötaja.
Halb kolleeg. Halb meeskonnamängija.
Geniaalne insener.
Ma tegin paar kõnet.
Kõik su endised ülemused rõhutasid seda, kui andekas sa oled,
kuigi olid sunnitud möönma su... käitumisprobleeme.
Käitumisprobleeme, jajah. See on täielik jura.
Ma ei pannud McDonnell Douglast põlema.
Süttis vaid prügikast persevesti kabinetis ja see kustutati viie sekundiga.
Ma tean. Ja see...
persevest ütles, et ta pole 30 aastat sinust paremat inseneri kohanud.
Mida sa tahad, Margo?
Ma ei hakka...
Ma ei saa üritada selgitada seda, miks ma 10 aastat tagasi nii tegin.
Aitäh. Sest see oli juba tollal piisavalt alandav.
Aga ma saan sulle tööd pakkuda.
NASA-s.
Mis tööd, koristajana? Kahjuks tegin ma perekonnaäriga lõpparve.
Süsteemiinsenerina.
Sa töötaksid vähemtähtsa missiooni kallal. Ei midagi glamuurset, aga...
saaksid selle abil kohaneda.
Ning Ameerikasse jääda.
"Vaene Aleida..."
See pole almus. - "Vaene väike mehhiklanna..."
"Ta sai NASA-s tööd, sest Margo Madisonil hakkas temast hale."
Mind ei toonud siia haledus. - Süütunne on lähisugulane.
Sa oled insener ja me vajame insenere.
Ratsionaliseerimine. - Sa olid süütundega lähemal.
Ma olen tõesti kaua end juhtunus süüdi tundnud,
aga see on minu mure, mitte sinu oma.
Sinu mure on su residendi staatus. Ma pakun sulle lahendust.
See ei heasta tollal juhtunut...
aga see on väljapääs. Täna.
Kui sa tahad seda töökohta, mine JSC-s personaliosakonda.
Sa vist tead, mis hoones see on.
Kui keeldud eneseuhkuse tõttu end aitamast,
siis hästi, ole selline.
Mina saan vaid tööd pakkuda. Muud ma teha ei saa.
Ma andsin sulle võimaluse. Kui sa seda ei taha, siis hästi.
Ole kangekaelne plika.
Ma...
Kuule, ma tahan öelda vaid seda,
et Jamestown sai 357 Bravo rohke liitiumi kohta teada
ja venelased vallutasid koha kahe päevaga.
Su raporti järgi pärast seda, kui sa läksid komandör Wilsonit päästma,
jäi kosmonaut Vassiljev üksi Jamestowni.
Kas meie krüptograafia on nõrgem, kui iial arvata oskasime, või siis...
venelastel on kõrvad meie baasis.
Kas ta võis pealtkuulamisseadme panna? - Ei.
Ei, aega polnud piisavalt. Kõik käis kiiresti.
Sa olid emotsionaalselt haavatav.
Ja see oli mõistagi õigustatud. Sa olid just poja kaotanud.
Sa polnud mitu päeva maganud ega söönud. Sul oli virnade viisi vastamata sõnumeid.
See kõik oli ju talle nähtaval?
Seega ma küsin vaid,
kas sinu arust pole vähegi võimalik, et äkki tõesti...
meie vaenlased kasutasid seda ära?
Alex, kuidas süsteemidiagnostika edeneb? Kas olete anomaaliaid leidnud?
Ei, Houston.
Seni on kõik korras. - Selge.
Kuulge, me saadame teile sel kuul uusi filme.
On teil millegi vastu huvi? - Ei arvanud, et küsite.
Juhtumisi kurvastamegi siin veidi,
sest me pole Maa peal, kui Mercury 7 film "Eliitlendurid" välja tuleb.
Sellest tehti film? - Jah. Paistab korralik.
Kas saaksime varajase eksemplari? - Uurin, mida teha saame.
Alex, üks asi veel.
Kas reaktori seiskamisest saati on teiseste süsteemidega probleeme olnud?
Elusüsteemide osakond hoiatas,
et laelampide tõhususega võib probleeme tekkida.
Kinnitan, Houston. Lambid ongi viimasel ajal jupsinud.
Selge, uurime asja. Side lõpp.
"Jah, härra president. Püsime eelarve piires.
Vandenbergi stardigraafik võtab kenasti ilmet.
Ja üks asi veel.
Sovetid on viimased üheksa aastat meie baasi pealt kuulanud."
Vabandage mind, ma pean väga ebameeldiva kõne tegema.
Hei. - Tere. Kuidas läheb?
Tead küll. Ikka vanaviisi.
Mida võtad?
Burbooni jääga.
Muud ei küsigi? "Mida võtad?"
Mida? - Mu...
Issake, Tracy! - Nii juba läheb.
Vabandust, mul ununes! - Jumal tänatud! Ma imestasingi.
Palju õnne! - Aitäh.
Palju õnne. - Aitäh.
Olgu, vaatame siis seda sõrmust. Püha...
Issake! - Jah.
Nagu mida? - Ma tean! Ta valis hästi.
Ja see, et te koos olete...
See on imeline.
Vapustav tõesti. - Selle terviseks!
Ma olen seitsmendas taevas, nagu öeldakse.
Sa väärid seda. Terviseks!
Aitäh.
Tead, sa oled üks vähestest, kes mu pärast rõõmustab.
See ei saa tõsi olla. - Issand.
Kõikjal JSC-s vaadatakse mulle kõõrdi.
Nagu ma vajasin Gordo heakskiitu või midagi.
Kas sa oled temaga hiljuti rääkinud?
Mis toimub?
Ei, Tracy. Pole minu asi rääkida.
Olgu. Aitab temast.
Mis sinuga toimub? Kui ma sisse tulin, olid sa mõtetes mujal.
Kelly teatas, et tahab Annapolisesse astuda.
Ma ei tea. Olen justkui siiani šokis.
Ja mulle tundub, et olen oma šokist šokeeritud.
Nagu oleksin pidanud seda ette nägema.
Ta ju kasvas üles Edi seltsis. - Jah.
Ja Edi töö keskel. Muidugi tahaks Kelly seda teha.
Ta kasvas üles siin, selles kohas, ja tal olid... sina.
Ausõna.
Sa oled palju noori naisi inspireerinud, Tracy.
Ning see on vapustav ja sa peaksid uhke olema.
Eks? Ma lihtsalt...
Ma lihtsalt ei taha oma tütrele sellist elu.
Ma mõistan küll.
Seega, mida sa talle ütlesid?
Ma mõistsin plaani hukka ja ütlesin, et jutul lõpp.
Sest tublid emad teevad nii.
Tead, ole endaga leebem. Olgu?
Su tütar ütles just sulle, et tahab mereväkke astuda.
Tähendab... see on suur asi.
Kurat, kui ma ütlesin oma emmele, et tahan lendama õppida,
ei rääkinud ta minuga mitu kuud. - Ja sa vihkasid teda, eks?
Ma sain sellest üle ja maksin vennale, et ta mind õpetaks.
Aga selline ma olingi. Olen siiani. Keegi poleks saanud mind keelata.
Seda ma öelda tahangi, Karen.
Kui Kelly tõesti tahab seda, siis teebki nii.
Ta leiab selleks viisi sinust sõltumata. Seega, tead küll...
Sul tasub hakata sellega juba nüüd leppima.
Ma ei oska seda teha, Tracy.
Alati, kui sellele mõtlen,
tundub mulle, et ma ei elaks seda üle, kui temaga midagi juhtuks.
Ma lihtsalt ei saa seda teha. - Ma tean.
Minu silmis on nii...
et meie kasvatasime nad selles haiges maailmas üles.
Vähim, mida teha saame, on lasta neil selles elada.
Võlgneme neile vähemalt selle.
Võlgneme jah.
Jah. - Gordo?
Trace?
Sa jätsid sõnumi. - Jah. Õigus küll.
Ma tahtsin sinuga millestki rääkida.
Ta aina jõllitab mind.
Mida? Kes?
Mina.
Selge.
Ma sõitsin käänaku taha ja justkui...
Lihtsalt ilmusin välja.
Sa ei räägi eriti loogilist juttu, Trace.
Kõik korras?
Jah, ma lihtsalt tegin autoga väikse avarii.
Issand. - Mul pole viga.
Auto on küll omadega perses.
Ega ometi su Porsche. - Jah, seesama.
Tule mulle järele.
Kell on kaks öösel.
Miks sa oma abikaasat endale järele ei kutsu, Trace?
Ta on komandeeringus. Kas sa saaksid lihtsalt...
Kas saaksid selle teene teha
ja mulle järele tulla, Gordo?
Mida ma autoga tegema peaksin?
Küll Sam sulle uue ostab.
Sam... Ta on nii hea mees.
Jah. - Jah.
Ta on veidi temperamentne, aga selleks peab teda tõeliselt ärritama.
Mõistad?
Ta pole sinu moodi.
Sinuga on lihtne.
Jah. Minuga on lihtne. - Jah.
Oi, ei-ei.
Ära vii mind mu koju. - Mida?
Vii mind meie vanasse koju. - Miks?
Mul on kõrini sellest, et teenijad mind koju hiiliva teismelisena kohtlevad.
Gordo, peatu.
Mida? - Gordo!
Jah.
Hea küll.
Sedasi.
Mõlemad poisid on täna kodus, seega sa pead diivanil magama. Olgu?
Trace?
Kurat.
Eks ma magan siis ise diivanil.
Noh, ma pidin midagi tegema.
Ma ei saanud lasta sind Mehhikosse viia.
Seega helistasid ainsale isikule, kellega ma suhelda ei taha
ja kellelt ma iial teenet ei paluks.
Palun vabandust. Ma ei tahtnud sind kaotada.
Ju ma sattusin paanikasse. Mulle ei tulnud muud pähe.
Tõesti? Ei tulnud pähe helistada tööagentuuri või Bruce'ile...
Bruce'ile? Mu ülemusele? - Jah. Sa ütlesid, et ta vajab abi.
Olgu. Sa siis ennem töötaksid naftapuurtornis kui insenerina NASA-s?
Aga kui ma asja vussi ajan?
Miks ajaksid? - Sest ma olen vusserdis.
Iga firma on mu vallandanud.
Boeing, Abbott, McDonnell Douglas... - Aga see on NASA.
Sa oled lapsest saati seal töötamisest unistanud.
Milleks rikkuda unistust, lastes ka neil mind maha teha?
Ole nüüd.
Arvad tõesti, et Margo Madison oleks siia tulnud ja sulle tööd pakkunud,
kui tema arust sa ei saaks hakkama? Ta teab, kui andekas sa oled.
Mina tean ka.
Tähendab... Sa oled seda tegema sündinud, musi.
Sa tead, et on nii... - Hea küll, jää juba vait.
Ma võtan koha vastu.
Tõesti?
Ma olen su pärast nii õnnelik, musi. - Ei.
Mis mõttes "ei"?
Meiega on lõpp, Davey. - Vabandust, sa...
Kas sa jätad mu maha? - Jah.
Aga sa võtad töökoha vastu.
Ma aitasin sul unistuste töö saada.
Ilma minu loata. - Ma lihtsalt...
Olgu, kuule... ma tean, et sa oled pahane.
Ma pidin taas selle naise ees alandust taluma.
Vandusin, et ei lase sel korduda. Aga siis juhtus see taas... sinu tõttu.
Ma ei saa sellest üle.
Mitte iial.
Su kraam on kastis.
Võta see ja ära naase.
Ameeriklane.
See on Ameerika! - Jää vait!
Sa olid emotsionaalne, haavatav.
See kõik oli ju talle nähtaval?
Ja see oli mõistagi õigustatud. Sa olid just poja kaotanud.
...haavatav.
Gordo, takso hakkas tulema, seega...
Hei, Gordo.
Hommikust.
Ma otsin oma selle maja võtmeid ja...
ma ei leia neid.
Kurat, loodetavasti ei kaotanud ma neid põllul või autos ära.
Sa ei unustanud neid maha.
Ma võtsin need ära. - Mis asja?
Võtsin selle maja võtmed su võtmekimbust ära.
Kuule, mul pole selleks praegu aega. Palun anna mu võtmed siia.
Usu mind, ma annaksin, aga need võtmed avavad lukke,
mis on siinse maja küljes ja see on minu nimel.
Seega tegelikult on need minu võtmed. - Ei, maja on meie mõlema nimel.
See on omaette asi. Uuesti abielludes peaksid ju nime muutma?
Miks sa oled ikka Tracy Stevens?
Sest ma olen avaliku elu tegelane, Gordo. Mind tuntakse Stevensina.
Jajah. Astronaut Tracy Cleveland.
Jah, ju see ei kõla sama hästi.
Mul pole aimugi, mis sul täna viga on. Palun anna mu neetud võtmed siia.
Sa ei ela siin, Trace. - Mu lapsed elavad siin, Gordo.
Ja sa võid neid iga kell vaatamas käia. Helista vaid ette.
Kas asi on selles, et ma su kõnedele ei vasta?
Ei ole. Aga tore, et seda mainisid,
sest pean ütlema midagi, mida sa ehk teada tahad.
Olgu, anna tulla.
Ma lähen tagasi Kuule.
Sina? Tagasi Kuule? - Jah.
Otsustasin end kokku võtta ja sadulasse naasta.
Niisama lihtsalt.
Ed pani mu Jamestown 91 jaoks treenima.
Kui tore. - Columbia viib mu septembris Kuule.
Septembris? - Jah.
Ma lähen paari nädala pärast Discoveryga Kuule.
Septembris olen ma ikka veel seal. - Selleks helistasingi.
Tahtsin, et kuuleksid minu käest.
Mitte kogu maailmaga mõnest telesaatest.
Telesaatest? - Jah.
Kas NASA suhtekorraldus teab sellest?
Pole aimugi. Arvatavasti teab.
Kurat võtaks. Ma ei tee seda "kosmosepaari" jura uuesti.
Mitte pärast kõiki oma saavutusi. - Sa muretsed publitsistika pärast?
Ma ei kavatse "astronaist" mängida.
Ning Ed muidugi vaid naeratab ja ütleb: "Pole viga."
Tead mida? Teda ootab ees suur pettumus, Gordo.
Ma naasen 10 aasta järel kosmosesse, Trace,
aga sa mõtled vaid, mis mulje sinust pressis jääb?
See on täielik jura! - Hea küll, rahune maha.
Ma ei lase kogu oma tööst mingit naljanumbrit teha.
Mis see on?
"Tracy ja Gordo on kõigi aastate järel viimaks koos Kuu peal"?
Ma pole sellega nõus, Ed.
Keegi ei räägi sellist juttu. - Ära kohtle mind lapsena.
Ma tean, kuidas siin asjad käivad.
Gordo kurtis sulle mõne lennu meeskonna valiku üle
ning sina leidsid, et miks mitte sõpra haletsusest Kuule saata
ja samal ajal Shorty Powersi märga unenägu teostada.
Ma valin meeskondi selle põhjal, mis programmile parim on.
Paska ajad. Sa valid meeskondi oma golfi skoori
ja viimase sitalkäigu põhjal.
Sa lähed täiega liiale.
Ma ei lase end taas kogu maailma ees "astronaisena" naeruvääristada.
Sel pole pistmist...
Võta ta lennult maha, Ed.
Võta ta lihtsalt maha!
Olgu?
Ta on viimased kümme aastat enda hale vari olnud.
Talle ei teeks kahju kaks kuud kauem oodata.
Gordo lend on paigas.
Jutul lõpp.
Kui tahad oma lennult maha, siis ütle vaid, Trace.
Aga ära looda uut kohta tükk aega saada, kuniks mina ametis olen.
Poisid jäävad ikka poisteks?
Te hoiate kõigest hoolimata kokku, eks?
Lendad või ei, Trace?
Lendan, Ed.
Ma lendan alati.
ELU ANNAPOLISES
Kelly?
Tere. Kas sul... on hetk aega?
Ikka.
Kas kõik on korras?
Jah.
Kelly, ma pean su käest kuulma...
Ma tahan su käest kuulda, et sa tõesti soovid seda.
Jah. Ma tõesti soovin seda.
Ja sind ei ajenda kapriis?
Või see, et Danny Stevens on mundris nägus...
Ema, ei!
Ma olen seda tükk aega tahtnud.
Sellest saati, kui asjast rääkisime,
mõistsin ma, et ei taha neli aastat raamatukogus referaate kirjutada.
Ma tahan oma eluga midagi teha, maailma muuta.
Nagu isa.
Ta on...
Jah.
Usu mind, ma tean.
Ma olen Ed Baldwiniga mitu aastat koos elanud.
Aga Ed Baldwini elu on talle kalliks maksma läinud.
See pole tavaliine elu.
Selles on palju stressi.
Ning kurnatust ja ohtu.
Ta jäi ka paljudest asjadest ilma. Tõepoolest.
Ta jäi ilma ajast... koos minuga ning ajast koos...
Ta lihtsalt jäi paljust ilma.
Näiteks Shane'ist?
Jah.
Ta jäi Shane'iga paljust ajast ilma.
Kust sa selle leidsid?
Sealt alt. Vahetult enne su tulekut.
See oli Shane'i lemmik.
Popeye.
Ma teadsin alati, et see oli Shane'i tuba.
Ja vahel arvasin ma, et ta kuulab mind pealt.
Mitte halvas mõttes, vaid lihtsalt on kohal.
Kõlab totralt. - Ei.
Mina arvasin sama.
Tõesti. Algul oli siia nii raske tulla.
Ja me kaalusime maja maha müümist ning minema kolimist...
ja siis tulid meie ellu sina.
Ning kõik muutus.
Asja tegi justkui heaks see, et siin taas elu on.
Olgu.
Olgu. Annapolis.
Teeme ära. - Tõesti? Oled kindel?
Ma muretsen su pärast hulluks.
Aga su isa saab jalgpallimatše nautida, seega...
Aitäh!
Ma armastan sind.
Aga jumaldasin neid.
Ootan seda pikisilmi. - Tere.
Tere! - Tere, isa.
Pikk päev?
Algas halvasti.
Aga mis see veel on? Tõeline õhtusöök kodus?
Jah. - Erilisel puhul?
Võib nii öelda. Su tütar otsustas, millist kooli eelistab.
Sinu tuju järgi oletan, et see on William & Mary.
Juhtumisi mitte. Aga see on ju ikka nimekirjas, eks?
Kindla peale, lihtsalt mitte esikohal.
Kas lasetegi mul pinevil oodata?
Ütle talle.
Mereväeakadeemia. - Väga naljakas. Ütle nüüd.
Päriselt ka.
Annapolis.
Ei.
Mida? Miks?
Sest ma ütlesin, et sa ei lähe. - See pole põhjus. Arutame asja.
Mine oma tuppa. - Oma tuppa?
Ei, Ed, ta pole laps.
Selle üle ei vaidle. Vastus on ei!
Isa, mul on sõnaõigust.
Ma ütlesin ei! Aitab nüüd, jutul lõpp!
Edward, ära mine kuskile! - Mis see veel oli?
Mis ajast me asju ei aruta? - Jää seisma. Peame seda perena arutama.
Seda ei juhtu!
Me arvasime, et sa rõõmustad. - Eksisite!
Isa, jutt on mu elust! - Sa elad veel minu katuse all, preili.
Mis kuradi mõttes? - Ära vannu!
Ed, ole oma tooniga ettevaatlik. Ma ei tea, mis sul hakkas.
Mina olen selle pere juht ega pea teile aru andma!
See on minu otsus. Ma ei vaja kandideerimiseks su luba!
Akadeemia juht on juhuslikult minu tuttav ja kui ma talle helistan,
siis sinu ankeeti seal rohkem ei nähta!
See on jabur. Sa ei või nii teha! - Võin ja teen!
Tore! Siis ma lähen värbamispunkti ja astun mereväkke!
Paar aastat hiljem kandideerin Annapolisesse mereväelasena.
Hästi. Siis paki oma asjad ja ära tagasi tule!
Ära ütle nii! Võta see kohemaid tagasi!
Ma ei tea, mis sul hakkas! Kurat võtaks! Ära ütle nii, raisk!
Jätke kõik järele! Aitab!
Mis iganes see oli, rohkem nii ei tee.
Olgu.
Olgu?
Olgu.
- Olgu.
Oi ei. Palun vabandust, ma...
Ma ei tea, miks nii ütlesin. Ma ei taha, et sa lahkuksid.
Me ei taha seda. Palun ära lahku.
Ma ei lahkugi. Ma ei lähe kuskile, ema.
Kõik on korras. Kõik saab korda.
Keegi ei lähe kuskile.
Me rahuneme maha ja räägime sellest, mis toimub.
Isa.
Mida see veel tähendas?
Ma ei tea. Ma lihtsalt...
Ma lihtsalt... reageerisin äkitselt.
Arvasin, et sa oleksid mu üle uhke.
Ma peaksingi olema. Oleksingi. Muidugi oleksin.
Ma lihtsalt... See polnud...
See pole... See lihtsalt ei... - Ed, milles asi ka poleks, ütle välja.
Mulle lihtsalt tuli...
äkiline ületamatu...
tunne, et ma...
kaotan su.
Isa, sa ei kaota mind. See on vaid kolledž. Ma saan alati...
Ei, ma ei mõelnud... nii. Ma pidasin silmas...
et kaotan su nagu...
Nagu Shane'i.
Jah.
Nagu Shane'i.
Hei.
Ma tean. Ma tundsin sama.
Tõesti, Ed.
Aga Shane suri, sest ta sõitis tänaval rattaga.
Siin maamuna peal pole kuskil ohutu.
Ma tean, aga selles asi ongi. Sest ma polnud siin maamuna peal.
Ma polnud siin, kui see juhtus. Olin ära.
Mind polnud siin ei tema ega sinu jaoks.
Ma ei saanud sind kaitsta. Ei saanud midagi teha.
Sain vaid oma voodis kerra tõmmata ja öhe kisada.
Ja ma...
Ma lubasin endale, et ei lase sel enam iial juhtuda.
Ma...
Ma pidin sulle ja Kellyle alati toeks olema.
Maksku mis maksab, mida ka ohverdama ei peaks,
seekord kavatsesin siia jääda...
ja teid mõlemat kaitsta.
Ed...
Ed, kas sa arvad, et see oli sinu süü?
Vaata mulle otsa.
Arvad nii?
Shane oli mu peale pahane ja mind polnud siin.
Ei. Kuule, ei-ei.
See oli õnnetus.
Olgu? Õnnetus.
Ma ei teagi, mitmel ööl ma voodis lamasin ja seda päeva mõttes läbi mängisin,
mõeldes, et kui ma oleksin midagi teisiti teinud...
siis äkki...
Aga nii ei tohi teha.
Ei tohi, sest see on piin.
Seda see ongi.
See on enda karistamise viis, lootuses,
et pärast piisavalt piinlemist on tulemuseks midagi head.
Nagu patukahetsus.
Et kui piisavalt palvetad, siis vabaned oma pattudest ja...
piisava patukahetsusega võid viimaks maksta Jumala hinda
Shane'i tagasitoomise eest.
Aga see pole tõsi.
Ta ei tule tagasi.
Ning tema surm... polnud minu süü.
Ja see polnud ka sinu süü.
Olgu?
See polnud sinu süü.
Tule siia.
Popeye?
Ma leidsin selle.
Täna.
Nalja teed?
Ma mäletan, kuidas sa mulle ütlesid, et tahad Mereväeakadeemiasse astuda.
Ma mõtlesin: "Mida kuradit üks Indiana poiss,
kes pole eal ookeani näinud, mereväes peale hakkab? Jabur!"
Järgmise asjana sa juba olidki mereväes.
Ja mina olin mereväes.
Ning meie poeg tahtis mereväes olla.
Ja nüüd tuleb välja, et meie tütar tahab ka mereväes olla.
Me oleme Baldwinid.
Meie soontes voolab sinine ja kuldne veri. Jumal meid aidaku.
Ankrud hiivata
Issake, ei...
Ankrud hiivata - Ei... Ed.
Hüvasti, kolledžirõõmud
Seilame enne koidikut
Oma viimasel päeval kaldal
Merevahu auks joome
Kuniks kohtume taas
Soovime teile head koduteed
Issand.
Tõlkinud Silver Pärnpuu